104-szeres dán válogatott, az 1992-es Európa-bajnok csapatnak azonban nem volt tagja (a torna előtt konfliktusba került a szövetségi kapitány Richard Møller Nielsennel, aki kihagyta a keretből). Jelenleg klub nélküli edző. Pályafutása legsikeresebb éveit a Barcelonánál töltötte, ahol négyszer nyerte meg a spanyol bajnokságot. Ugyanezt egyszer megismételte a Real Madriddal is. A dán válogatottsági örökranglistán 3. Peter Schmeichel (129) és Thomas Helveg (108) mögött. 104 válogatott-meccsén 37 gólt szerzett. 1999-ben megválasztották a spanyol bajnokságban valaha játszott legjobb külföldi játékosnak. 2000-ben a dán király is kitüntette. 2003-ban a Dán labdarúgó-szövetség a valaha volt legjobb dán játékosnak választotta meg. Laudrup először 2002-ben dolgozott edzőként a Brøndby IF-nél, amellyel 2005-ben megnyerte a dán bajnokságot. 2006-ban úgy döntött, nem hosszabbítja meg lejáró szerződését a csapattal.